Projekts

LATVIJAS REPUBLIKAS MINISTRU KABINETS

20\_\_.gada \_\_\_\_\_\_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Noteikumi par numerācijas lietošanas tiesību ikgadējo valsts nodevu**

Izdoti saskaņā ar Elektronisko

sakaru likuma [65. panta](https://likumi.lv/ta/id/96611-elektronisko-sakaru-likums#p58) pirmo daļu

1. Noteikumi nosaka kārtību, kādā aprēķina ikgadējo valsts nodevu par numerācijas lietošanas tiesībām (turpmāk – nodeva), nodevas maksāšanas kārtību un nodevas piemērošanas atvieglojumus.

2. Nodevu maksā elektronisko sakaru komersants, kuram ir piešķirtas numerācijas lietošanas tiesības. Ja numurs ir pārvietots uz cita elektronisko sakaru komersanta elektronisko sakaru tīklu, nodevu maksā tas elektronisko sakaru komersants, uz kura elektronisko sakaru tīklu numurs ir pārvietots.

3. Nodevu aprēķina par katru numuru, uz kuru ir piešķirtas numerācijas lietošanas tiesības, un par katru numuru, kurš ir pārvietots uz elektronisko sakaru komersanta publisko elektronisko sakaru tīklu. Nodevu aprēķina, izmantojot šādu formulu:

|  |  |  |
| --- | --- | --- |
| Nod = | *L* × *N*× *D\** | , kur: |
| *G* |

Nod – nodeva (*euro*);

L – nodeva par vienu numuru gadā (*euro*), kas noteikta saskaņā ar šo noteikumu [pielikumu](https://likumi.lv/ta/id/319737#piel0);

N – numuru skaits, uz kuriem elektronisko sakaru komersantam ir piešķirtas numerācijas lietošanas tiesības vai kuri ir pārvietoti uz elektronisko sakaru komersanta publisko elektronisko sakaru tīklu;

D – dienu skaits taksācijas periodā, kurās elektronisko sakaru komersantam ir piešķirtas numerācijas lietošanas tiesības uz konkrēto numuru vai kurās konkrētais numurs pārvietots uz elektronisko sakaru komersanta publisko elektronisko sakaru tīklu;

\* – numerācijas veidiem, kas norādīti šo noteikumu [pielikuma](https://likumi.lv/ta/id/319737#piel0) 11., 12., 13., 14., 15., 16., 17. un 18. punktā, norāda visa taksācijas perioda dienu skaitu;

G – dienu skaits gadā.

4. Nodevu ieskaita valsts pamatbudžeta ieņēmumos un to izmanto [Elektronisko sakaru likumā](https://likumi.lv/ta/id/96611-elektronisko-sakaru-likums) noteiktajam mērķim.

5. Nodevu maksā ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums) izpratnē.

6. Elektronisko sakaru komersants reizi ceturksnī līdz ceturksnim sekojošā mēneša divdesmitajam datumam iesniedz Valsts ieņēmumu dienestā numerācijas lietošanas tiesību ikgadējās valsts nodevas deklarāciju un līdz ceturksnim sekojošā mēneša divdesmit trešajam datumam iemaksā valsts nodevu vienotajā nodokļu kontā. Ikgadējās valsts nodevas deklarācijā par šo noteikumu [pielikumā](https://likumi.lv/ta/id/319737#piel0) iekļautajiem numerācijas veidiem elektronisko sakaru komersants norāda šādus datus:

6.1. numerācijas veidu atbilstoši šo noteikumu [pielikumam](https://likumi.lv/ta/id/319737#piel0);

6.2. katra numerācijas veida viena numura nodevas apmēru gadā;

6.3. katra numerācijas veida numuru skaitu taksācijas periodā;

6.4. numerācijas veida piešķiršanas vai anulēšanas datumu;

6.5. dienu skaitu taksācijas periodā par šo noteikumu [pielikuma](https://likumi.lv/ta/id/319737#piel0) 1., 2., 3., 4., 5., 6., 7., 8., 9. un 10. punktā iekļautajiem numerācijas veidiem, kurās ir tiesības izmantot konkrētos numerācijas resursus (D), tostarp arī dienu skaitu taksācijas periodā par šo noteikumu [11.](https://likumi.lv/ta/id/319737#p11), [12.](https://likumi.lv/ta/id/319737" \l "p12), [13.](https://likumi.lv/ta/id/319737" \l "p13), [14.](https://likumi.lv/ta/id/319737" \l "p14), [15.](https://likumi.lv/ta/id/319737" \l "p15), [16.](https://likumi.lv/ta/id/319737" \l "p16), [17.](https://likumi.lv/ta/id/319737" \l "p17)un [18.](https://likumi.lv/ta/id/319737#p18) punktā iekļautajiem numerācijas veidiem, uz kuriem attiecīgajā taksācijas periodā piešķirtas lietošanas tiesības;

6.6. visa taksācijas perioda dienu skaitu par šo noteikumu [pielikuma](https://likumi.lv/ta/id/319737#piel0) 11., 12., 13., 14., 15., 16., 17. un 18. punktā iekļautajiem numerācijas veidiem, kuri taksācijas periodā pārvietoti uz elektronisko sakaru komersanta elektronisko sakaru tīklu;

6.7. katra numerācijas veida nodevas kopējo apmēru taksācijas periodā.

7. Elektronisko sakaru komersants, kas taksācijas periodā saņem numerācijas lietošanas tiesības šo noteikumu [pielikumā](https://likumi.lv/ta/id/319737#piel0) norādītajam numerācijas veidam vai uz kura publisko elektronisko sakaru tīklu pārvietots šo noteikumu [pielikuma](https://likumi.lv/ta/id/319737#piel0) 1., 2., 3., 4., 5., 6., 7., 8., 9. un 10. punktā norādītais numerācijas veids, nodevu maksā šo noteikumu [6.](https://likumi.lv/ta/id/319737#p6) punktā minētajā kārtībā proporcionāli atbilstošajam taksācijas periodam, no kura ir piešķirtas numerācijas lietošanas tiesības vai pārvietots attiecīgais numurs.

8. Elektronisko sakaru komersants, uz kura publisko elektronisko sakaru tīklu pārvietots šo noteikumu [pielikuma](https://likumi.lv/ta/id/319737#piel0) 11., 12., 13., 14., 15., 16., 17. un 18. punktā norādītais numerācijas veids, nodevu maksā šo noteikumu [6.](https://likumi.lv/ta/id/319737#p6) punktā minētajā kārtībā par visu taksācijas periodu. Elektronisko sakaru komersants, no kura publiskā elektronisko sakaru tīkla šajā punktā minētie numerācijas resursi pārvietoti, taksācijas periodā par pārvietotajiem numerācijas resursiem nodevu nemaksā.

9. No nodevas uz sākotnēji noteikto numerācijas lietošanas tiesību termiņu ir atbrīvots elektronisko sakaru komersants, kas numerācijas lietošanas tiesības ir ieguvis izsolē. Elektronisko sakaru komersants, ja uz tā elektronisko sakaru tīklu ir pārvietots numurs, kura numerācijas lietošanas tiesības cits elektronisko sakaru komersants ir ieguvis izsolē, maksā nodevu no numura pārvietošanas dienas.

10. Elektronisko sakaru komersants, kuram numerācijas lietošanas tiesības uz numuru bloku (vairāk kā viens numurs) ir piešķīrusi Sabiedrisko pakalpojumu regulēšanas komisija pēc savas iniciatīvas, ir atbrīvots no nodevas maksāšanas par neizmantotajiem numuriem sešus mēnešus no numerācijas lietošanas tiesību piešķiršanas dienas.

11. Elektronisko sakaru komersants ir atbrīvots no nodevas par piešķirtajām numerācijas lietošanas tiesībām uz starptautiskajiem signalizācijas punktu kodiem, Eiropas Savienības elektronisko sakaru saskaņoto pakalpojumu numuriem 116(XXX) diapazonā, kā arī īsajiem numuriem 16(XX) diapazonā un numuriem "01", "02", "03", "04", "110", "112", "113", "114", "115".

12. Šo noteikumu [11.](https://likumi.lv/ta/id/319737#p11) punktā minētais atvieglojums attiecas uz numuru "8345" līdz 2021. gada 31. decembrim.

13. Šo noteikumu [11.](https://likumi.lv/ta/id/319737#p11) punktā minētais atvieglojums attiecas uz numuru "8303" līdz 2021. gada 31. decembrim.

14.  Šo noteikumu [11.](https://likumi.lv/ta/id/319737#p11) punktā minētais atvieglojums attiecas uz numuru "8989" līdz 2021. gada 31. decembrim.

15. Valsts akciju sabiedrība "Elektroniskie sakari" reizi ceturksnī līdz tam sekojošā mēneša desmitajam datumam no numerācijas datubāzes nosūta informāciju Valsts ieņēmumu dienestam uz elektroniskā pasta adresi par tiem elektronisko sakaru komersantiem, kuriem attiecīgajā taksācijas periodā ir jāmaksā nodeva, un nodevas apmēru, kas tiek aprēķināts, ievērojot šo noteikumu [3. punktā](https://likumi.lv/ta/id/319737#p3) minēto nodevas aprēķināšanas formulu un pamatojoties uz numerācijas datubāzē reģistrēto informāciju.

16. Elektronisko sakaru komersanti maksā nodevu par pakalpojuma numuriem, mašīna–mašīna sakaru numuriem (*M2M* jeb *Machine to Machine communications,* ar ko šeit saprot arī lietu interneta *IoT* jeb *Internet of Things*) un identifikācijas kodiem, izņemot starptautiskos signalizācijas punktu kodus.

17. Elektronisko sakaru komersanti nodevu par nacionālajiem numuriem (publiskā fiksētā telefonu tīkla numuriem un publiskā mobilā telefonu tīkla numuriem) maksā no 2022. gada 1. janvāra.

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: Valsts sekretāra vietā -

valsts sekretāra vietniece L.Austrupe